b'\n_START_ARTICLE_\nGreenpeace\n_START_PARAGRAPH_\nGreenpeace je mednarodna okoljevarstvena organizacija, ki je bila ustanovljena v Kanadi, v Vancouvru, leta 1971. Sede\xc5\xbe ima v Amsterdamu na Nizozemskem. Greenpeace uporablja neposredne ukrepe, lobiranje in raziskave za doseganje svojih ciljev. Za dokazovanje svoje neodvisnosti ne sprejema donacije vlad, podjetij in dru\xc5\xa1tev, temve\xc4\x8d le donacije posameznikov._NEWLINE_Greenpeace si prizadeva za za\xc5\xa1\xc4\x8dito biolo\xc5\xa1ke raznolikosti, prepre\xc4\x8ditev onesna\xc5\xbeenja in zlorabe oceanov, kopnega, zraka ter sve\xc5\xbee vode, prenehanje vseh jedrskih gro\xc5\xbeenj in podpiranje miru, globalne razoro\xc5\xbeitve ter nenasilja.\n_START_SECTION_\nKratka zgodovina\n_START_PARAGRAPH_\nGreenpeace se je razvil iz mirovnega gibanja in protestov proti jedrskemu programu v Vancouvru, Britanski Kolumbiji v zgodnjih 70-ih letih. 15. septembra 1971 je novo ustanovljeni odbor\xc2\xa0"Don\'t Make A Wave Committee" poslal majhno \xc4\x8dartersko ladjo Phyllis Cormack, preimenovano v Greenpeace, na protest na Am\xc4\x8ditko, otok na zahodu Aljaske. Tam je vlada ZDA izvajala podzemeljska jedrska testiranja. To je bila prva akcija "Don\'t Make A Wave Committee" in obenem sprejem novega imena - Greenpeace._NEWLINE_V nekaj letih se je Greenpeace raz\xc5\xa1iril v ve\xc4\x8d dr\xc5\xbeav, za\xc4\x8deli so kampanje o drugih okoljskih vpra\xc5\xa1anjih kot so komercialni kitolov in strupeni odpadki. V poznih 70-ih letih so razli\xc4\x8dne regionalne Greenpace skupine oblikovale Greenpeace International za nadzor nad cilji in dejavnostmi regionalnih organizacij na svetovni ravni. Greenpeace je dobil mednarodno pozornost v 80-ih letih, ko je francoska obve\xc5\xa1\xc4\x8devalna slu\xc5\xbeba potopila admiralsko ladjo organizacije Greenpeace in pri tem ubila novinarja. V naslednjih letih se je Greenpeace razvil v eno najve\xc4\x8djih okoljevarstvenih organizacij na svetu._NEWLINE_Danes se Greenpeace na svetovni ravni osredoto\xc4\x8da na vpra\xc5\xa1anja, kot so globalno segrevanje, kr\xc4\x8denje gozdov, prekomeren ulov rib in jedrska energija. Greenpeace je znan po svojih neposrednih akcijah in je najbolj vidna okoljska organizacija na svetu. Te akcije so pove\xc4\x8dale seznanjenost o okoljskih vpra\xc5\xa1anjih v javnosti in tako vplivala na zasebni in javni sektor. Vendar je v\xc4\x8dasih Greenpeace tudi vir sporov, njihovi motivi in metode so prejele precej kritik in nekatere organizacije so spro\xc5\xbeile neposredne pravne ukrepe proti aktivistom Greenpeace-a.\n_START_SECTION_\nPrednostne naloge in akcije\n_START_PARAGRAPH_\nNa svoji uradni spletni strani Greenpeace opredeljuje svoje poslanstvo:_NEWLINE_Greenpeace je neodvisna organizacija z globalnimi akcijami, ki deluje za spremembo odnosa in vedenja, za varstvo in ohranjanje okolja ter za spodbujanje miru. Njene prednostne naloge so:_NEWLINE__NEWLINE_- Katalizirati energetsko revolucijo za obravnavanje glavne gro\xc5\xbenje, s katerimi se soo\xc4\x8da na\xc5\xa1 planet: podnebne spremembe._NEWLINE__NEWLINE_- Obramba na\xc5\xa1ih oceanov, ki jih uni\xc4\x8dujo\xc4\x8de ribi\xc5\xa1tvo in ustvarjanje globalne mre\xc5\xbee morskih rezerv._NEWLINE__NEWLINE_- Za\xc5\xa1\xc4\x8dita preostalih svetovnih pragozdov, ki so odvisna od \xc5\xa1tevilnih \xc5\xbeivali, rastlin in ljudi._NEWLINE__NEWLINE_- Delo za razoro\xc5\xbeitev in miru z zmanj\xc5\xa1anjem odvisnosti od omejenih virov in poziv za odpravo vsega jedrskega oro\xc5\xbeja._NEWLINE__NEWLINE_- Ustvarjanje prihodnosti brez strupenih kemikalij v dana\xc5\xa1njih izdelkih in proizvodnji._NEWLINE__NEWLINE_- Kampanja za trajnostno kmetijstvo s spodbujanjem dru\xc5\xbebene in ekolo\xc5\xa1ke odgovornosti kmetij.\n_START_SECTION_\nJedrska energija\n_START_PARAGRAPH_\nS stali\xc5\xa1\xc4\x8da Greenpace-a je jedrska energija preve\xc4\x8d nevarna v primerjavi s koristmi jedrske energije. Organizacija trdi, da jedrska energija ne bo ubla\xc5\xbeila globalnega segrevanja kot trdi energetski scenarij IEA, kjer bi \xc5\xa1tirikratno pove\xc4\x8danje na svetu jedrskih zmogljivosti do leta 2050 zmanj\xc5\xa1alo globalne emisije toplogrednih plinov za 4\xc2\xa0%. Po mnenju Greenpeacea tudi po\xc4\x8dasne gradnje, zamude in skriti stro\xc5\xa1ki prav tako omejujejo mo\xc5\xbenosti za ubla\xc5\xbeitev u\xc4\x8dinkov jedrske energije pri zmanj\xc5\xa1evanju u\xc4\x8dinka tople grede. Greenpeace vidi gradnjo Olkiluoto 3, jedrske elektrarne na Finskem, kot primer problemati\xc4\x8dne gradnje novih jedrskih elektrarn.\n_START_SECTION_\nLadje\n_START_PARAGRAPH_\nPomembno vlogo imajo ladje, ki aktivno onemogo\xc4\x8dajo kitolovske odprave, odlaganje jedrskih odpadkov in testiranje jedrskega oro\xc5\xbeja. Prva in najbolj znana ladja je Rainbow Warrior, ki jo je francoska vlada bombardirala, medtem ko je ta sku\xc5\xa1ala onemogo\xc4\x8diti testiranje jedrskega oro\xc5\xbeja na atolu Mururoa. Fotograf Fernando Pereira je bil v bombardiranju ubit. Francoska vlada se je kasneje za incident opravi\xc4\x8dila in Novi Zelandiji izpla\xc4\x8dala 13 milijonov dolarjev od\xc5\xa1kodnine.\n_START_SECTION_\nKritike\n_START_PARAGRAPH_\nEden prvih \xc4\x8dlanov kanadskega Greenpeaca, ekolog Patrick Moore, je zapustil organizacijo leta 1986, ko se je organizacija odlo\xc4\x8dila za podporo vsesplo\xc5\xa1ne prepovedi klora v pitni vodi. Moore trdi, da je danes organizacija Greenpeace motivirana s politiko in ne z znanostjo ter da nih\xc4\x8de od njegovih\xc2\xa0\xc2\xbbkolegov direktorjev ni imel nobenega formalnega izobra\xc5\xbeevanja v znanosti\xc2\xab. Brian Cox, direktor Greenpeace Kanada, pa je izjavil, da Greenpeace nikoli ni zahteval splo\xc5\xa1no prepoved klora in da Greenpeace ne nasprotuje uporabi klora v pitni vodi ali v farmacevtske namene. Paul Watson, \xc5\xa1e eden prvih \xc4\x8dlanov Greenpeace, je dejal, da Moore uporablja svoj status soustanovitelja Greenpeacea, da doda verodostojnost na svoje obto\xc5\xbebe._NEWLINE_Francoski novinar - pod imenom pero Olivier Vermont - je zapisal v svoji knjigi "La Face de cach\xc3\xa9e Greenpeace", da se je pridru\xc5\xbeil Greenpeace France ter delal tam kot tajnik. Vermont je na\xc5\xa1el ve\xc4\x8d nepravilnosti, ki so bile povezane z amsterdamsko mednarodno pisarno. Dejal je, da je iz tajnih dokumentov ugotovil, da je bilo v skladu organizacije polovica od 180 milijonov \xe2\x82\xac prihodkov porabljenih za organizacijo in strukturo pla\xc4\x8d. Organizacija naj bi \xc5\xbee nekaj \xc4\x8dasa delala neuradne sporazume s podjetji, ki onesna\xc5\xbeujejo okolje - z namenom, da v zameno za darovanje ne bi le-teh napadali._NEWLINE_Organizacija za za\xc5\xa1\xc4\x8dito \xc5\xbeivali People magazine je poro\xc4\x8dala marca 1997, da sta Greenpeace France in Greenpeace International to\xc5\xbeila Olivierja Vermonta in njegovega zalo\xc5\xbenika Albina Michela zaradi\xc2\xa0\xc2\xbbobrekljivih izjav, neresnic, izkrivljanja dejstev in absurdnih obto\xc5\xbeb\xc2\xab.'